සැඟ වී අප්‍රකට ජීවිතයක් ගත කරන ස්කැරමංගා සොයා ගොස් ඔහුගේ සැලසුම් සහ ව්‍යාපෘතිය විනාශ කොට දිවි ගලවාගෙන ආපසු පැමිණීම මෙවර බොන්ඩ් හට පැවරෙන රාජකාරියයි.‘යූ ඔන්ලි ලිව් ට්වයිස්’ චිත්‍රපටයෙන් පසු ‘මෑන් විත් ද ගෝල්ඩන් ගන්’ නිපදවීම ඉඔන් ප්‍රඩක්ෂන්ස් සමාගමේ අභිප්‍රාය වුව ද එවකට 1969 දී කාම්බෝජයේ උද්ගතව තිබූ දේශපාලන අර්බුද හේතුවෙන් එය කල් දමා ඔන් හර් මැජෙස්ටීස් සීක්‍රට් සර්විස්’ චිත්‍රපටය නිපදවීමට ඔවුන්ට සිදු වුණා.එහෙත් එම චිත්‍රපටයෙන් බලාපොරොත්තු ඉලක්ක සපුරාගත නොහැකි වූ බැවින් ඊළඟ වතාවේ යළිත් වරක් ෂෝන් කොනරි බොන්ඩ් ලෙස නැවත කරළියට ගෙන එමින් ‘ඩයමන්ඩ්ස් අ ෆො එවර්’ නිෂ්පාදනය කෙරුණු අතර වසර 3 ක ඇවෑමෙන් කල් දැමූ’මෑන් විත් ද ගෝල්ඩන් ගන්’ චිත්‍රපටය යළි නිෂ්පාදනයට ගැනුණේ රොජර් මුවර් ජේම්ස් බොන්ඩ් චරිතයට යොදා ගනිමිනුයි.මෙය මුවර් ගේ දෙවෙනි බොන්ඩ් චරිතය වන අතර අධ්‍යක්ෂක ගයි හැමිල්ටන්ගේ සිව්වැනි සහ අවසාන චිත්‍රපටය ද වෙයි.